อิตาลี ระดมเซฟ 80 คน ทำพิซซ่ายาวสุดในโลก 1.5 กม. (ชมคลิป)
อิตาลี ระดมเซฟ 80 คน ทำพิซซ่ามาเกอร์ริต้า ยาวสุดในโลก 1.5 กม. ในงานแสดงสินค้าโลก 2015 ที่นครมิลาน โดยใช้มะเขือเทศหนัง 1,500 กก. มอซซาเรลล่าชีสอีกตันครึ่ง ,วันที่ 21 มิถุนายน 2558 บุญธง ก่อมงคลกูล ผู้สื่อข่าวไทยรัฐประจำประเทศเบลเยียม รายงาน หนังสือพิมพ์เลอซัวร์ ของเบลเยียม รายงานว่า ประเทศอิตาลีได้ทำพิซซ่ายาวที่สุดในโลก เป็นพิซซ่ามาเกอร์ริต้าที่มีความยาวถึง 1.5 กม. ทำลายสถิติโลก เมื่อวันเสาร์ที่ 20 มิถุนายน ที่ผ่านมา ในงานแสดงสินค้าโลก 2015 ที่นครมิลาน โดยมีหัวข้อหนึ่งคือ อาหาร,นายลอเรนโซ เวลตริ กรรมการของกินเนสส์ บุ๊ก ได้ประกาศให้พิซซ่าของอิตาลี ที่มีความยาว 1,595.45 เมตรชิ้นนี้ เป็นพิซซ่าที่ยาวที่สุดในโลก โดยใช้มะเขือเทศหนัง 1,500 กก. มอซซาเรลล่าชีสจำนวนหนึ่งตันครึ่ง น้ำมันมะกอกอีกจำนวนมหาศาล และต้องอบในเตาอบถึงห้าเตาด้วยกัน,สำหรับพิซซ่า หน้าใบโหระพาสด ได้ปรุงขึ้นครั้งแรก เมื่อเดือนมิถุนายน ค.ศ. 1889 ที่เมืองนโปลี โดยเชฟราฟฟาเอล เอสโปสิโต้ ที่ร้านพิซซาเรีย บรานดิ เนื่องในโอกาสที่พระราชินีมาร์เกอริตแห่งซาวัวย์ เสด็จเยือน อย่างไรก็ตาม พิซซ่ายักษ์นี้ได้เสิร์ฟให้กับผู้เข้าชมงานเอ็กซ์โปจำนวน 30,000 คน มีโต๊ะที่นั่งจำนวน 800 โต๊ะ มีเชฟจำนวน 80 คนจากทั่วอิตาลีมาร่วมปรุงพิซซ่าชิ้นทำลายสถิตินี้ และมีการมอบพิซซ่ายาวสามร้อยเมตร ให้กับธนาคารอาหารของนครมิลาน เจ้าของสถิติพิซซ่ายาวที่สุดในโลกเดิมคือประเทศสเปน,ผู้ที่ชื่นชอบอาหารจานด่วนของอิตาลีนี้ หวังว่าการทำลายสถิติโลกในครั้งนี้ จะช่วยกระตุ้นให้พิซซ่าได้การรับรองเป็นมรดกโลกด้านอาหาร ซึ่งมีผู้ลงชื่อสนับสนุนแล้วจำนวนกว่าสามแสนรายชื่อ.
อิตาลี ระดมเซฟ 80 คน ทำพิซซ่ามาเกอร์ริต้า ยาวสุดในโลก 1.5 กม. ในงานแสดงสินค้าโลก 2015 ที่นครมิลาน โดยใช้มะเขือเทศหนัง 1,500 กก. มอซซาเรลล่าชีสอีกตันครึ่ง 
อิตาลี,พิซซ่า,ยาวสุดในโลก,กินเนสส์ บุ๊ก,เตาอบ,เชฟ,งานแสดงสินค้าโลก 2015,มิลาน,ข่าว,ข่าวต่างประเทศ,ไทยรัฐออนไลน์